30 верасня двое раней судзімых грама­дзян 1983 і 1993 гадоў нараджэння, адзін з якіх пражывае ў г.п. Свір Мядзельскага раёна, а другі — на Астравеччыне (Гро­дзенская вобласць), забароненым спосабам лавілі рыбу на возеры Вялікія Швакшты, якое знаходзіцца на тэрыторыі Нацыянальнага парку “Нарачанскі”. Перш чым незаконны промысел быў спынены работнікамі інспекцыі прыродных рэсурсаў і аховы навакольнага асяроддзя, яны паспелі здабыць 5 асобін вугра і 16 асобін акуня. Тым самым прычынілі ўрон навакольнаму асяроддзю на суму 3486 рублёў, што складае 166 базавых велічынь і з’яўляецца буйным памерам. Узбуджана крымінальная справа.